text: केंद्रीय गृह मंत्री राजनाथ सिंह और सड़क परिवहन तथा राजमार्ग मंत्री नितिन गडकरी ने अंडमान निकोबार द्वीपसमूह के डिगलीपुर में अंडमान ट्रंक रोड की आधारशिला रखी। इसके अलावा बारातांग में मिडिल स्ट्रेट और हम्फ्री स्ट्रेट में पुलों के निर्माण के लिए केंद्रीय मंत्रियों द्वारा आधारशिला रखी जाएगी। इन पुलों के बन जाने से पोर्ट ब्लेयर को उतरी अंडमान से सड़क मार्ग से जोड़ा जा सकेगा।